

**การดำเนินการตามนโยบายการบริหารทรัพยากรบุคคล**

**ประจำปีงบประมาณ พ.ศ.2565**

**องค์การบริหารส่วนตำบลสองแพรก**

 **อำเภอชัยบุรี จังหวัดสุราษฎร์ธานี**

**การดำเนินการตามนโยบายการบริหารทรัพยากรบุคคล**

**ขององค์การบริหารส่วนตำบลสองแพรก อำเภอชัยบุรี จังหวัดสุราษฎร์ธานี**

**----------------------------------**

องค์การบริหารส่วนตำบลสองแพรก ได้ดำเนินการตามนโยบายการบริหารทรัพยากรบุคคล ซึ่งเป็นไปตามกฎ ระเบียบ และข้อบังคับที่เกี่ยวข้อง ได้แก่ การวางแผนกำลังคน การสรรหาคนดีคนเก่ง เพื่อปฏิบัติงานตามภารกิจของหน่วยงาน การพัฒนาบุคลากร (การพัฒนาบุคลากร การสร้างทางก้าวหน้าในสายอาชีพ) การพัฒนาคุณภาพชีวิต การบรรจุและแต่งตั้งบุคลากร การประเมินผลการปฏิบัติงาน การส่งเสริมจริยธรรมและรักษาวินัยของบุคลากรในหน่วยงาน โดยมีรายละเอียดดังนี้

**1. นโยบายด้านการสรรหา**

**เป้าประสงค์** วางแผนกำลังคน สรรหาคน ตามคุณลักษณะมาตรฐานกำหนดตำแหน่ง และเลือกสรรบุคคลที่เป็นคนดีคนเก่ง เพื่อปฏิบัติงานตามภารกิจขององค์การบริหารส่วนตำบลสองแพรก

**กลยุทธ์**

1.แต่งตั้งคณะกรรมการในการสรรหาและเลือกสรร เพื่อให้การดำเนินงานสรรหาและเลือกสรรผู้ที่มีความรู้ ความสามารถ และเป็นคนดี สอดคล้องตามภารกิจขององค์การบริหารส่วนตำบลสองแพรก

2.คัดเลือกบุคคลเพื่อเลื่อนระดับตำแหน่งที่สูงขึ้น ต้องปฏิบัติโดยความเป็นธรรม เสมอภาคและยุติธรรม เพื่อให้ได้บุคคลที่มีความสามารถ เหมาะสมกับตำแหน่ง

**การดำเนินการ**

1.จัดทำแผนอัตรากำลัง 3 ปี (พ.ศ.2564-2566) เพื่อใช้ในการกำหนดโครงสร้างและกรอบอัตรากำลังที่รองรับภารกิจขององค์การบริหารส่วนตำบลสองแพรก

2.จัดทำและดำเนินการสรรหาข้าราชการและพนักงานจ้าง ให้ทันต่อการเปลี่ยนแปลงหรือทดแทนอัตรากำลังที่ลาออก หรือโอนย้าย

3. การรับสมัครคัดเลือกบุคลากรเพื่อบรรจุแต่งตั้งเข้ารับราชการ หรือประกาศรับโอนย้ายพนักงานส่วนท้องถิ่น มาดำรงตำแหน่งที่ว่าง

4. การคัดเลือกบุคคลเพื่อเลื่อนระดับและแต่งตั้งพนักงานส่วนตำบลให้ดำรงตำแหน่งในระดับที่สูงขึ้น

5. รายงานตำแหน่งและอัตราว่างให้ ก.อบต.จังหวัด และ กสถ. ตำเนินการสรรหาแทน กรณีองค์การบริหารส่วนตำบลไม่สามารถสรรหาเองได้ (ประเภทบริหาร ประเภทวิชาการ ประเภททั่วไป)

**2. นโยบายด้านการพัฒนา**

**เป้าประสงค์** เพื่อพัฒนาความรู้ ทักษะ และสมรรถนะแต่ละตำแหน่งของพนักงานส่วนตำบลให้มีผลการปฏิบัติงานที่มีผลสัมฤทธิ์ที่สูงตามมาตรฐานกำหนดตำแหน่ง โดยใช้เครื่องมือที่หลากหลายในการพัฒนาบุคลากรได้อย่างมีประสิทธิภาพจนบรรลุเป้าประสงค์นโยบายขององค์กร

**กลยุทธ์**

1.จัดทำแผนพัฒนาบุคลากรประจำปี 2564-2566 และดำเนินการตามแผนฯ ให้สอดคล้องตามความจำเป็นและความต้องการในการพัฒนาบุคลากรขององค์การบริหารส่วนตำบลสองแพรก

2. กำหนดเส้นทางการพัฒนาบุคลากร เพื่อเป็นกรอบในการพัฒนาบุคลากรแต่ละตำแหน่ง

3. ดำเนินการประเมินข้าราชการส่วนท้องถิ่นตามเกณฑ์มาตรฐานกำหนดตำแหน่งให้ความรู้ ทักษะ และสมรรถนะ

4. ดำเนินการประเมินความพึงพอใจของบุคลากร ที่มีผลต่อการพัฒนาบุคลากรทุกส่วนราชการ

**การดำเนินการ**

1. จัดทำแผนพัฒนาบุคลากร ประจำปีงบประมาณ พ.ศ.2564-2566

2. จัดส่งบุคลากรตามสายงานในแต่ละตำแหน่งไปเข้ารับการอบรม

3. ให้บุคลากร ดำเนินการเรียนรู้ด้วยตนเองในระบบงาน E-learning ในวิชาความรู้ทั่วไปและเฉพาะตำแหน่ง

**3. นโยบายด้านการธำรง รักษาไว้ และแรงจูงใจ**

**เป้าประสงค์** เพื่อการพัฒนาคุณภาพชีวิตที่ดีในการทำงาน เช่น แผนความก้าวหน้าในสายงานการประเมินผลการปฏิบัติราชการ บำเหน็จความดีความชอบ การพัฒนาระบบฐานข้อมูลบุคลากรสภาพแวดล้อมในการทำงาน ความปลอดภัยในการทำงาน การมีส่วนร่วมในการเสนอความคิดการพัฒนาองค์กร และการยกย่อง ชมเชย เจ้าหน้าที่ที่ปฏิบัติงานดีเด่น หรือสร้างคุณประโยชน์ที่ดีต่อองค์กรและสาธารณชน เพื่อเป็นการสร้างแรงจูงใจให้บุคลากรเกิดความผูกพันต่อองค์กร

**กลยุทธ์**

1.ประชาสัมพันธ์และเผยแพร่เส้นทางความก้าวหน้าในสายงาน ตำแหน่ง ให้บุคลากรทราบ

2.จัดให้มีกระบวนการประเมินผลการปฏิบัติงานราชการที่เป็นธรรม เสมอภาค และสามารถตรวจสอบได้

3.จัดให้มีการพิจารณาความดีความชอบ ตามผลการปฏิบัติหน้าที่ราชการอย่างเป็นธรรม เสมอภาค และสามารถตรวจสอบได้

4.จัดให้มีการพัฒนาคุณภาพชีวิตที่ดี แก่บุคลากร ในด้านสภาพแวดล้อมการทำงาน ด้านความปลอดภัยในการทำงาน และด้านการมีส่วนร่วมในการทำงาน

**การดำเนินการ**

1. ดำเนินการบันทึก แก้ไข ปรับปรุง ข้อมูลบุคลากรในระบบศูนย์ข้อมูลบุคลากรท้องถิ่นแห่งชาติให้ถูกต้อง ครบถ้วนและเป็นปัจจุบัน

2. ดำเนินการให้มีกระบวนการประเมินผลการปฏิบัติงาน ที่เป็นธรรมเสมอภาคและสามารถตรวจสอบได้

3. ดำเนินการพิจารณาความดี ความชอบตามผลการปฏิบัติหน้าที่ราชการประจำปี เพื่อยกย่องชมเชยแก่บุคลากรดีเด่น ด้านการปฏิบัติงานและคุณประโยชน์ต่อสาธารณชน

4. ดำเนินการขอพระราชทานเครื่องราชอิสริยาภรณ์ให้กับพนักงานที่มีคุณสมบัติครบถ้วนตามหลักเกณฑ์และเงื่อนไขและขั้นตอนการเสนอขอพระราชทานที่กฎหมายและระเบียบกำหนด

5. ประชาสัมพันธ์และเผยแพร่แนวทางเส้นทางความก้าวหน้าในสายงานและตำแหน่งให้บุคลากรทราบ

6. ดำเนินการจัดหาอุปกรณ์ขั้นพื้นฐานในการปฏิบัติงานอย่างครบถ้วน จัดหาเวชภัณฑ์สำหรับการปฐมพยาบาลเบื้องต้น เข้าร่วมกิจกรรมบำเพ็ญประโยชน์สาธารณะ

**4.นโยบายด้านคุณธรรม จริยธรรม และวินัยข้าราชการ**

**เป้าประสงค์** เพื่อใช้เป็นหลักการและแนวทางปฏิบัติให้ข้าราชการหรือพนักงานส่วนท้องถิ่นและลูกจ้างขององค์การบริหารส่วนตำบลสองแพรกให้ยึดถือปฏิบัติเป็นเครื่องกำกับความประพฤติ

**กลยุทธ์**

1.ส่งเสริมให้บุคลากรปฏิบัติงานตามแผนการเสริมสร้างมาตรฐาน วินัยคุณธรรม จริยธรรม และป้องกันการทุจริต ประจำปีงบประมาณ พ.ศ.2564-2566

**การดำเนินการ**

1.แจ้งให้บุคคลในสังกัดรับทราบถึงประมวลจริยธรรมข้าราชการส่วนท้องถิ่นและข้อบังคับองค์การบริหารส่วนตำบลสองแพรก ว่าด้วยจรรยาบรรณข้อราชการส่วนท้องถิ่น

2.ให้ผู้บังคับบัญชา มอบหมายงานแก่ผู้ใต้บังคับบัญชาอย่างเป็นธรรม ไม่เลือกปฏิบัติรวมถึงการควบคุม กำกับ ติดตาม และดูแลผู้ใต้บังคับบัญชาให้ปฏิบัติงานตามหลักเกณฑ์ แนวทาง ระเบียบและกฎหมายที่เกี่ยวข้อง

3. ส่งเสริมให้บุคลากรปฏิบัติตามมาตรฐานจริยธรรม และปฏิบัติตามแผนป้องกันการทุจริตประจำปี

----------------------------------------------------------